Ukmergės r. Veprių mokyklos-daugiafunkcio centro

direktoriaus 2023 m. rugsėjo 8 d. įsakymas Nr. V-121

**Ukmergės rajono Veprių mokyklos-daugiafunkcio centro**

**Visos dienos mokyklos grupės veiklos**

**APRAŠAS**

1. BENDROSIOS NUOSTATOS
2. Vadovaujantis Ukmergės rajono savivaldybės tarybos 2023 m. birželio 29 d. sprendimu Nr. 7-72 „Dėl Ukmergės rajono savivaldybės bendrojo ugdymo mokyklų Visos dienos mokyklos grupių veiklos organizavimo tvarkos aprašo patvirtinimo“ parengtas Veprių mokyklos-daugiafunkcio centro (toliau – mokykla) Visos dienos mokyklos (toliau VDM) grupės veiklos aprašas (toliau – Aprašas), kuris reglamentuoja VDM grupės paskirtį, mokinių priėmimo į grupę, veiklos organizavimo, kokybės užtikrinimo, finansavimo tvarką.
3. VDM grupė savo veiklą grindžia Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo įstatymu, Geros mokyklos koncepcija, Lietuvos Respublikos švietimo ir mokslo ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“, kitais aktais ir Aprašu.
4. Tikslas – sudaryti sąlygas kokybiškam, įtraukiam mokinių ugdymui(si) ir užimtumui visą dieną saugioje aplinkoje.
5. Uždaviniai:
	1. teikti kokybiškas neformalaus švietimo paslaugas po pamokų;
	2. suteikti pagalbą mokiniams atliekant namų užduotis;
	3. sustiprinti formaliojo ir neformaliojo švietimo dermę;
	4. skatinti mokyklas ieškoti inovatyvių ugdymo organizavimo būdų;
	5. neformaliojo švietimo veikloms panaudoti ne tik mokyklos, bet ir kitas erdves bei socialinių partnerių teikiamas galimybes;
	6. užtikrinti mokinių saugumą.
6. VDM GRUPĖS KOMPLEKTAVIMAS
7. VDM grupė komplektuojama einamiems mokslo metams pagal mokinių, besimokančių pagal pradinio ugdymo programą, tėvų (globėjų, rūpintojų) pateiktus rašytinius prašymus mokyklos direktoriui.
8. Prašymus dėl vaikų priėmimo į VDM grupę mokinių tėvai (globėjai, rūpintojai) pateikia mokyklos direktoriui iki einamųjų metų rugsėjo 8 d. Jeigu grupėje yra laisvų vietų, prašymai gali būti priimami ištisus metus.
9. Mokyklos direktorius iki einamųjų metų rugsėjo 12 d. suderina su Ukmergės rajono savivaldybės administracijos švietimo padaliniu VDM grupės komplektavimą ir pateikia prašymą Ukmergės rajono savivaldybės merui dėl VDM grupės formavimo ir lėšų poreikio iš Ukmergės rajono savivaldybės biudžeto VDM grupės auklėtojo atlyginimui ir Valstybinio socialinio draudimo įmokoms;
10. Minimalus mokinių skaičius VDM grupėje yra 16, o maksimalus – 25.
11. Mokinio priėmimas į VMD grupę įforminamas mokyklos direktoriaus įsakymu ir VDM grupės paslaugų teikimo sutartimi (toliau – sutartis), pasirašyta mokyklos direktoriaus su tėvais (globėjais, rūpintojais).
12. Mokiniui nusprendus nelankyti VDM grupės, tėvai pateikia direktoriui prašymą nutraukti paslaugų teikimo sutartį.
13. VEIKLOS ORGANIZAVIMAS
14. VDM grupės veikla organizuojama vadovaujantis direktoriaus patvirtintu „Visos dienos mokyklos grupės veiklos organizavimo tvarkos aprašu“ ir kitais teisės aktais.
15. VDM grupė veikia mokslo dienomis iki gegužės 31 d. nuo 13 iki 16 val., t. y. 3 val.
16. Mokiniai pamokas ruošia VDM grupės kabinete. Esant poreikiui naudojamasi pradinių klasių kabinetuose esančiais kompiuteriais.
17. VDM grupės veikla organizuojama pagal grupės auklėtojo parengtą ir su mokyklos direktoriumi suderintą veiklos planą ir dienotvarkę. Mokinių lankomumas kasdien fiksuojamas lankomumo dienyne.
18. VDM auklėtoju dirba pedagoginį išsilavinimą turintys asmenys.
19. VDM grupės auklėtojas:
	1. organizuoja mokinių užimtumą, teikia pagalbą atliekant namų darbų užduotis, vykdo kryptingą pažintinę, meninę, sportinę, komunikacinę veiklą;
	2. užtikrina savalaikį mokinių dalyvavimą neformaliojo švietimo veikloje, organizuojamoje mokykloje;
	3. informuoja tėvus (globėjus, rūpintojus) apie mokinių savijautą, sveikatą, elgesį, veiklą grupėje;
	4. palydi mokykliniu autobusiuku namo;
	5. už VDM grupės veiklą kartą metuose atsiskaito Mokyklos tarybai.
20. GRUPĖS FINANSAVIMAS
21. Tėvai (globėjai, rūpintojai) sumoka Ukmergės rajono savivaldybės tarybos sprendimu nustatytą 15 Eur (7,5 Eur nepasiturinčios šeimos, gaunančios socialinę pašalpą) mokestį už VDM grupėje teikiamas paslaugas iki einamojo mėnesio 25 dienos.
22. Ukmergės rajono savivaldybės tarybos nustatytas mokestis už VDM grupėje teikiamas paslaugas mokamas kas mėnesį (rugsėjo – gegužės mėnesiais), nepriklausomai nuo lankytų dienų skaičiaus.
23. Tėvams (globėjams, rūpintojams) nutraukus sutartį, už einamąjį mėnesį jų sumokėtas mokestis negrąžinamas.
24. Mokyklos direktorius pateikia Ukmergės rajono savivaldybės administracijos Apskaitos skyriui:
	1. kiekvieno mėnesio paskutinę dieną (rugsėjo - gegužės mėnesių laikotarpiu), gruodžio mėnesį – iki gruodžio 15 dienos, pažymą apie einamąjį mėnesį priskaitytą mokestį, mokamą tėvų (globėjų, rūpintojų) už VDM grupėje suteiktas paslaugas ir paraišką dėl lėšų poreikio iš Ukmergės rajono savivaldybės biudžeto grupės auklėtojo atlyginimui ir Valstybinio socialinio draudimo įmokoms;
	2. pažymą apie VDM grupės auklėtojui priskaičiuotus atostoginius;
	3. ketvirčiui pasibaigus, biudžeto išlaidų sąmatos vykdymo ataskaitą, parengtą pagal Lietuvos Respublikos finansų ministro patvirtintą formą Nr. 2, ir dokumentų, pagrindžiančių padarytas išlaidas, sąrašą.
25. Ukmergės rajono savivaldybės administracijos Apskaitos skyrius per 10 darbo dienų (gruodžio mėnesį – iki gruodžio 27 dienos) nuo mokyklos direktoriaus pateiktos pažymos ir paraiškos perveda trūkstamas lėšas auklėtojo atlyginimui ir Valstybinio socialinio draudimo įmokoms (ir atostoginius) į mokyklos sąskaitą.
26. VDM grupės auklėtojo darbo užmokestis mokamas vadovaujantis darbo užmokestį reglamentuojančiais teisės aktais.
27. VMD grupę lankančių mokinių maitinimas organizuojamas mokyklos valgykloje. Maitinimo paslaugos kainą nustato Ukmergės rajono savivaldybės taryba.
28. Vieno vaiko vienos dienos maitinimo kaina 1,16 Eur. Ją sumoka tėvai. Nepasiturinčių šeimų vaikų maitinimui lėšas skiria Ukmergės rajono savivaldybė iš biudžeto.
29. BAIGIAMOSIOS NUOSTATOS
30. Šis Aprašas skelbiamas Veprių mokyklos–daugiafunkcio centro interneto svetainėje [www.vepriumdc.lt](http://www.vepriumdc.lt)
31. VDM grupės veiklos priežiūrą atlieka mokyklos direktorius, Ukmergės rajono savivaldybės administracijos švietimo padalinys ir kitos kontrolės funkcijas vykdančios institucijos.